ఫ్లోరిడా
ఫ్లోరిడా, అమెరికా సంయుక్త రాష్ట్రాలలోని ఒక రాష్ట్రము. ఫ్లోరిడా అమెరికా రాష్ట్రాలలో ఆగ్నేయంగా ఉన్న రాష్ట్రం. ఈ రాష్ట్రపు పడమర దిశలో మెక్సికో ఖాతం, ఉత్తరంలో అలబామా రాష్ట్రం మరియు జార్జియా రాష్ట్రం, తూర్పున అట్లాంటిక్ మహా సముద్రం ఉన్నాయి. అమెరికా సంయుక్తరాష్ట్రాలలో ఫ్లోరిడా వైశాల్యంలో 22వ స్థానంలోనూ, జనసంఖ్యలో 4వ స్థానం లోనూ అలాగే జనసాంధ్రతలో 8వ స్థానంలోనూ ఉంది.
ఫ్లోరిడా
అట్లాంటిక్ మహాసముద్రం మరియు మెక్సికో ఖాతం మధ్య ఉన్న ద్వీపకల్పంలోనే ఫ్లోరిడా రాష్ట్రంలోని అధిక భాగం ఉటుంది. ఫ్లోరిడా రాష్ట్ర వైశాల్యం 1,350 చదరపు మైళ్ళు. అట్లాంటిక్ మహాసముద్రం మరియు మెక్సికో ఖాతం మధ్య ఉన్న ఏకైక రాష్ట్రం ఇదే. రాష్ట్రంలో అధిక భాగం సముద్రమట్టానికి సమానంగా ఉంటుంది. ఈ రాష్ట్రపు నేలను అవక్షేపిత నేలగా వర్గీకరించారు. 
రాష్ట్రంలోని ఉష్ణోగ్రతలు విభిన్నంగా ఉంటాయి. ఉత్తర భూభాగంలో ఉపఉష్ణమండల ఉష్ణోగ్రత దక్షిణ భూభాగంలోఉష్ణమండల ఉష్ణోగ్రత ఉంటుంది. ఈ రాష్ట్ర జంతు చిహ్నం అమెరికన్ అలిగేటర్ అనబడే పెద్ద మొసలి, ఫ్లోరిడా చిరుత మరియు మనటీ అనే సముద్ర జీవి. వీటిని ప్రపంచప్రసిద్ధమైన ఎవర్జిలేడ్స్ జాతీయ ఉద్యానవనంలో చూడవచ్చు.